ספטויס קיסר פוביה

1. **ספטויס קיסר פוביה** היה הריבון השמיני של הממלכה החדשה של פוביה, בנם של הקיסר סמיהאן ושלאישתו ליטיפיג, הראשון מבין ריבוני פוביה שלמעשה היה ראוי לתואר קיסר.

ספטויס עלה לשלטון כאשר עוצמתה המסחרית של פוביה הייתה בשיאה, ובשליטתה עוד שני כוכבים, אך מתחים החלו להבנות בין הממלכה לליגת הסחר של האינדיגו. הסנקציות שהוטלו על הממלכה בעקבות המשלחת של סמיהאן, שכללו קנס גדול, ייקור משמעותי של תעריפי המסע בחלל ואובדן ההשקעה בשערי החלל העצמאיים הובילו לניכור כלפי ליגת הסחר מצד פוביה, וליחס חשדני מכיוון הליגה עצמה. ספטויס, אשר בעצת המסדר הקילגוני ביקש לשמר את חברותה של פוביה בליגת הסחר, נסע לכוכב טירה וביקש ליישב את ההדורים עם ליגת הסחר. אחרי משא ומתן ארוך הסכימו ראשי הליגה לבטל כמעט לחלוטין את שארית תשלום הקנס שהוטל על פוביה, ואף להקים נציגות אזורית על הכוכב פוביה. יוקר התעבורה נשאר כפי שהיה. ספטויס חזר לפוביה בידיעה שהשיג הכי הרבה שניתן היה, אך ידע שלא איחה את הקרע. עדיין, שותפות בליגה הייתה הרבה יותר רווחית וקידמה את המטרה הקילגונית מאשר פרישה, שכן שתילת כוכבים נמשכה וכוח החישוב גדל מעריכית.

למשך עשר שנים, נדמה היה שההסדר מתקדם היטב, עד שהחלו תביעות נוספות מצד הליגה לתשלום מלוא הקנס. ספטויס, אשר הבין שזוהי אך ההתחלה ליחסי ניצול ארוכים שתסבול ממלכתו מצד ליגת הסחר החל יוזמה לייסוד ליגת סחר חדשה בין הכוכבים, והחל לגייס ממלכות מרחבי היקום, במקביל השקיע רבות בחיזוק צי חלליות הצבא. בחשאי, במהלך העשור הבא גייס הקיסר 12 מערכות כוכבים נוספות, בהציעו להן גישה לליבת שביל החלב, המיקום הגיאוגרפי הנחשק של פוביה. בשנה ב-25 לשלטונו פרשה ממלכת פוביה מליגת הסחר של האינדיגו, ועל הנהגתה של ליגת הסחר החופשייה- אליה הוזמנו כל ממלכות היקום להצטרף.

ליגת הסחר של האינדיגו סירבה לקבל את פרישת פוביה בתואנה שלא מילאה את התחייבויותיה כלפיה, בהן תשלום הקנס וסירבה לפנות את הנציגות האזורית שלה על הכוכב פוביה. ליגת הסחר של האינדיגו לא הייתה מעוניינת לפתוח מלחמה גלויה כנגד פוביה, שותפתה לשעבר, אז היא הגתה תחבולה שמטרתה חיסולה המוחלט. 27 כוכבים בולטים בליגה הזמינו משלוח על ידי ספינות פוביאניות, במקביל, ציי מלחמה מטעם כוכבי הליגה ארבו בכוכבים אלו וקיוו להשמיד את צי המסחר הפוביאני כולו. בשנה ה-27 לשלטונו של ספטויס ציי המסחר של פוביה הוזמנו לכוכבי המארב ומלחמה החלה. הכוחות הפוביאנים היו בנחיתות מספרית של 20:1 מול האורבים בכל הכוכבים וקטל גדול החל. הספינות ניסו להמלט דרך שערי החלל אך אלו הובילו אותם רק בין כוכב אורב אחד לאחר. אז, בשיא המשבר הציע מהנדס קילגוני אלמוני פיתרון- כוח המחשוב הפוביאני היה עצום, לא גדול מספיק בשביל לפרוץ לשליטת ספינות האויב עצמן עדיין אך גדול מספיק כדי כנראה לפרוץ לקווי התקשורת ביניהן. מכיוון שהיה זה מבצע משולב של כמה ממלכות, סבר שישנו קו אחד המחבר את התקשורת ביניהן ושהוא חלש מפני שההכנות עליו באו מכמה מקורות. המהנדס הציע למקד את ההתקפה בפיצוח קו זה בכדי ליצור כאוס בשורות האויב. כצעד של ייאוש נלקחה עצתו ובאופן מדהים נפרץ קו התקשורת המאוחד של האויב.

לאחר הפריצה הזאת, הניצחון היה בידי פוביה. דיווחים סותרים על מיקומם של הכוחות הפוביאנים בלבלו את צבאות הליגה וצופפו את ספינותיהם כך שהיו מטרה קלה בידי הטילים הפוביאנים וצבא הליגה, אשר לא יכל לצפות למהלומה כזאת הושמד. ספטויס, בראותו הזדמנות היסטורית מלפניו הורה לפלוש אל הכוכבים חסרי ההגנה ותבע אותם לממלכתו.

בכדי לשמור על הנכס האדיר שהשיג שלח הקיסר סוכנים אל שערי החלל המובילים למערכות אלו ובאמצעות איומים על תאגידי החלל הבטיח שכוחות תגבורת לא יבואו לכבוש מחדש את כוכבי הליגה. כעבור חמש שנים סיפח ספטויס את הכוכב טירה, והקים בו מעון קיסרי להפגנת שליטה על הכוכב. שם, הכריז על עצמו **קיסר** פוביה, שכן הגדיר קיסר ריבון אשר שולט בכ-30 כוכבים לפחות. בשנים האחרונות של שלטונו נאלץ ספטויס לפרק את צי המסחר הפוביאני, שכן אף ממלכה לא הייתה מוכנה לסחור עם פוביה כעת שסוד שתילת הכוכבים התגלה.

לאחר שהפך את פוביה לאימפריה, מת הקיסר נפטויס והוריש את השלטון לבנו מאלהון.